정조 0년
忠淸道儒生臣尹象東宋弘基閔時洙吳伯臣宋贊鼎吳大坤韓海振李亨采金德養宋朝文吳鉉玉宋梓。生員臣李薰。幼學臣宋朝隱宋熙周朴師顔趙榮恒宋載文宋必完李宗協宋載聖宋朝顯朴師儉金履相宋載健宋龜相李珩鄭揆賢宋載祿宋遠鎭閔迪洙李德淵宋復基朴師曾宋熙咸宋載百金直材李鉉宋煥箕宋熙復朴東植宋必愈宋朝英宋周民李延康李東泌金斗默任相觀成致垕宋星斗宋煥質宋煥祖徐頤善李宗彬李文彬金衡烈金斗廉宋文行宋載佑宋煥德閔百崇閔百會閔百元梁德來宋景漢金商衡宋景河宋世基閔德烈宋文伯宋星駿宋星炳閔景烈吳宗昌韓鋏宋志經宋晉賢宋命鼎宋煥慶宋維鼎李儼李珽宋益源盧鼎赫柳以鎭柳鴻鎭李頤亨李福亨李遠亨沈鎬愼喜東洪大圭李弼亨李永述柳命鎭閔百剛宋寶鉉柳成五宋欽書宋煥璧宋益鼎梁德和金周烈李剛燮鄭顯祚崔有泰朴平源李寅燮宋時鉉宋煥儒宋應鼎宋命轍宋載赫宋志綸。進士臣金商協。幼學臣金商鎭崔商一黃基德閔聖烈白師忠宋命脩宋命軾宋濟賢朴輔賢朴朴煥宋基煥宋頤賢崔命脩宋載觀宋星鎭宋台鎭朴致垕盧鼎赫李正源宋赫基宋文星宋文曾金在玉鄭始聖兪漢鎭宋持鉉宋朝瓘宋遇星閔後洙閔百揆柳成燁宋觀源宋鼎源朴宗崇宋煥朝吳宗漢吳宗垣韓鍾吳繼曾吳亨震吳亨德吳亨坤鄭德彬吳宗伯鄭文彬吳宗權李良輔朴致朝閔訥閔諧閔譓閔譍高允濟閔光濟閔光心閔光性閔逵申會祚沈禧之沈器之沈健之朴師臣朴師健朴師伋朴師鉉李弘植李宗植朴彬瑞朴新佑李雨殷李雨豊鄭載元鄭載亨金致淨金鍾仁鄭觀輝鄭奎輝金彦杓宋時輝朴光謙金聖龜宋庭輝金洛彬宋金道彬李泰載宋元慶李奎魯宋國輝柳達壽宋載輝卞至訥李晉載閔龍洙卞至相卞碩鎭閔百祺卞至煥韓海元閔百泰卞至厚韓海朝卞永鎭閔百遜韓鍊尹趾厚卞禎鎭閔百俊韓元世柳元根宋和鼎宋載憲宋景淸趙師鎭安業宋能鉉閔百新閔百芳閔會洙宋德鎭宋載文宋楷李延穆宋景潭宋載緯閔嗣洙朴近煥閔百振梁弼武李鑌閔濟洙宋煥智宋煥實宋益圭宋宜鉉金德老朴重柔韓海福金德一宋觀賢宋克鉉慶尙復吳載坤吳允一鄭學彬吳必寅宋經源吳亨俊成洛範吳一翁吳鉉揆李時輔吳鉉昇韓永績吳鉉德韓永緝吳鉉吉吳鉉烈韓相良吳俊臣吳景曾金玉祥吳慶運金秋鎭吳斗運李倚泰吳宗運鄭啓熙吳宗文尹鶴齡吳宗周吳惠翁鄭道彬吳泰承吳師德金重百吳弼臣韓命瑞吳翊臣鄭啓沃鄭道彬韓致養柳宗茂李舜源崔昌裕閔東洙趙泰基鄭臣雄柳範錫趙壽奕成輔國李存性申器一朴聖源卞道亨金義彬金商徽宋道鼎洪鼎瑞李秀沆洪益瑞洪復瑞李思默韓顯奎韓銓李憲載韓迪奎宋必健卞至鼎宋必寧宋載殷宋載淳宋載仁宋載晦宋載璜宋載賢宋載良宋載永李重培宋之鼎宋守鼎宋厚鼎申器達朴思彬朴思爀卞徽鎭卞機鎭卞奎鎭卞世鎭卞宜鎭金光漢金就鏡宋殷輝洪殷瑞洪章瑞洪鏶。生員臣蔡商燮。進士臣洪斗瑞。幼學臣成啓朝朴熙源尹元喆安行敏金光福朴有源金鍾復朴師達閔百彬朴師純洪宗愼蔡百圭柳夢星朴祥鈺蔡箕燮朴祥鎔朴啓瑞卞誼鎭金道亨李成載朴文瑞趙永祿朴行謹卞恒鎭朴行勉卞商鎭朴行壽朴鼎瑞申有行蔡周燮洪龜瑞洪宗植柳星老閔靜洙閔文洙閔集洙鄭泰柱朴文載閔百永閔履洙閔百賢鄭擎柱朴性載朴漢璧朴漢九宋宋朴漢吉朴漢汲宋明輝李錫百宋長輝宋山輝朴光紳李觀采宋履輝李鼎載卞有鎭卞一復卞一淸朴祥鍵池運淸韓鐩李遇載韓鐿李道載朴漢肇李義載朴漢冑李徵載李重謙朴漢萬李重彬李重玉朴漢純朴漢喆李夢祥朴曦煥朴晦煥李致祥李敬之朴龍瑞朴就瑞李興祥李德成朴新和朴雲瑞朴行儉朴尙謙朴尙鼎朴履中韓海範韓海翼吳鉉燮李膺壽池德昇池德漢池德徵池潤臣池運復池洪瑞池運吉池運宗鄭弘善池運涵朴景煥李慶榦李慶實安衡玉尹守復尹德彦李膺德金宅行閔星烈閔景烈閔光漢李英震李商英李商宅李喜周李喜漢李喜奎朴佐漢李亮采李雨臣吳鉉喆柳應彩柳聖擧李疇戴成就遠成就德柳元錫趙璞趙嵩鎭金鍾海韓海柱李英載韓海聖李元圭李錫祚申閔益鎭金元相金正澤申鈧李淨李錫年李基和李鍒閔重岩金魯岳李錫一李錫五李錫萬閔重三李錫望金世德李錫祿朴漢始朴致輔朴啓煥朴友曾朴光胤朴漢師趙永福趙永修趙箕鎭閔百哲韓道養韓運養李再興李再熀李再炡李再炕李再光李再焜李再焌李再烈李再燾李再熠李再煥李再炎李膺喆李膺祚李膺賢李再照李再秋李馥載韓𨪎卞宇鎭閔百述李晉采卞斗鎭韓炯閔百彦卞熙鎭李雨商卞聖鎭卞大聖李榮載韓鏄尹甲厚李純載宋載義申復行李益載宋輝脩閔百審李恒載宋煥恕韓海壽宋煥三韓鑽李商乙宋煥挺朴晉瑞朴慶欽朴光天朴漢楷朴光達朴光禮李長漢姜龍煥朴夢和金尙欽金士曾趙壽益李時煥吳瑞煥金世冑金得冑卞國鎭趙永國趙永景李琇金光殷金光璧金光周金尙絅李彦性鄭徵殷李天杞金尙鍾朴宗漢朴來漢金弘淵金玉鉉朴師德李鼎老李晉老李恒老李仁楗朴師稷李義楗朴師得李禮楗朴師殷金德彬朴師肅金光澤朴漢九朴漢德朴致英蔡五圭朴致彬洪明瑞洪宗喆金光泰朴光述朴光霖朴漢梅朴漢承趙萬鎭朴漢鈗朴漢瑞趙憲鎭朴漢弘朴漢運朴漢慶金瀄琴聲徽趙熙逵李必元朴嗣爀趙經逵郭邦全金鎭甲金鎭浩李昌白李德游金喆澤任思甲任思齊金相龍金相夔金在明朴敦煥李升東李馨東金在侃金鎭祜金相台李永培任照成錫炯成錫喜成準海成朝海成洛疇成錫胤尹聖烈成恪天李蘭李蓂宋洛相宋河相宋煥文宋成圭李光台李宗台李相台李奎台金應采金錫一金錫五金錫八金錫洪金錫疇任熀任熤任熙任燁李元榦李百祿李燮祿宋直奎兪漢統宋朝逸金汝光金汝良張遠光張遠猷辛宅宗李商祿張允華朴龍翼李商隱張履學李商皓金燻朴振道李晦根金聲潤金錫範黃仁綱宋喜相宋履相黃仁約朴器大金相進具純行李命謙具謙行李瓁李道文金廣澤李得孝金命源李相梓金鎭庚朴祥錫尹德厚申述行尹載厚朴行愼卞恒鎭柳台壽申必行卞九錫卞意鎭朴昌漢卞道鎭尹培厚朴星瑞尹心喆朴漢欽韓海漸申繼祚朴漢鎭池運泰朴漢膺池運芳朴棨煥金光振朴柱煥郭泰濟朴漢鎭金光濂郭履濟朴聖㝡金光洙朴祥鏶金光宇池運涌朴駿瑞金鼎冑李光中閔集洙朴聖集郭興濟申曄李陽德朴師吉郭通濟李德潤朴聖烈李文白朴聖範朴義烈李寅白朴師周李應白朴師一李顯文金彦柱崔明遠李應燮洪宗績崔興遠金致博李璧金鎭三金鎭明李直梓盧以範金載煥吳喆祚尹得俔鄭師潤申大淵吳重述朴鎭邦姜泳兪彦緝李東蓍李寅鳳閔百休兪漢謩李秉燮李宗海林在雲吳致龜李漢亨趙長訥閔百瑞趙緯逵金柬李振常呂光哲梁宗鉉朴宗集鄭應垕金應燁琴聲球郭徵垕金宅鉉韓師獻朴祥樞李德恒金仁彬南致寬金世恒李光垕柳源宅李德龍曺命新申大臨李顯光金致俊金致慶崔慶遠延德徵金鍾赫辛之浩李國煥李朝煥尹命履韓思休韓思兪韓海述金暄金謙澤申鳳文李一源魚用燮黃樟李商度李商素李宜茂李思謙趙東鎭趙台鎭安行敏宋志文等疏曰。伏以皇天不弔。大行大王。奄棄臣民。罔極之慟。率普惟均。伏惟我殿下攀號靡逮。孝思冞切。仍竊伏念我殿下以聰明睿智之資。承祖宗艱大之業。以崇儒重道爲本。以繼志述事爲務。首擧先正臣文正公宋時烈。配食於孝宗大王廟庭。成命之下。海隅臣庶。無不欽仰而悅服。於是乎孝廟之盛典。由殿下而益彰。列聖之闕典。由殿下而克擧。則此誠曠世之罕有而聖朝之盛擧也。第伏念一時遭遇。同心同德。如帝堯之於岳牧。大舜之於稷契。而迺於躋配廟庭之時。不得竝擧。則斯豈非昭代之欠典。而士林之餘憾耶。然則與宋時烈。竝膺旌招。同被簡擢。爲孝廟之岳牧也。稷契也者。非先正臣宋浚吉乎。嗚呼。宋浚吉之道德學問。旣已從祀於文廟。則臣等今不必更於道學上論列。而只就其兩先正之功均德齊。俱有際遇之可言。內修外攘。竝贊密勿之大業。而不得不竝擧。而同配之由。請一陳焉。嗚呼。若言先正平日大節。惟以復雪大義。看作己任。其卓卓秉執。斷斷忱誠。有以俟百世不惑。而當天地崩裂之時。海宇腥羶之日。以草野布衣。獨任尊攘之義。思欲扶萬古之綱常。而世道陵夷。人心陷溺。一片東土。已無講春秋之地。則抱經窮廬。寄吾道於丘壑。遯迹深山。思一己之獨善。若將終身而無復有當世之心矣。幸而天道無終晦之理。風雲有暗親之期。肆惟我孝宗大王。以撥亂反正之資。勵握火抱氷之志。思得共貞之臣。以講討復之策。而旌招之禮。首及於兩先正。由是先正臣宋浚吉。幡然改志。出而應聘。與先正臣宋時烈。感激圖報。同心協贊。其啓沃於論對之際。勵翼於章奏之間。禆益聖學。成就聖德者。可見於上下酬酢之語。而至以復雪義理一言之密通天朝之箚。崇奬死節之奏。語極痛切深遠。可以感泣鬼神。是以聖心傾嚮。誠禮篤至。契合日益昭融。責望日益隆重。情志日益深密。周歲之間。自下大夫。擢至上卿。宋時烈爲冢宰。宋浚吉掌本兵。擧一國而聽之於二臣。其登對則每降溫淳之諭。而必曰卿等卿等。其在鄕則每示虛佇之意。而必稱宋時烈宋浚吉。倚毗之出常。知遇之無前。與宋時烈。終始一般。而其諭宋浚吉則曰妄恃情誼之相孚。自以爲魚水契合。浚吉。辭不敢當則曰非贊善誰當者。又曰。贊善來後。予每事謹愼。期無過失。又曰。贊善若在。予不敢放肆矣。講學之際。開導之益。又何可勝言。又諭曰。古人云不見時月。鄙吝復萌。若常常見之。每聞戒誨之言。寧復有間斷之憂乎。每於筵席講論之際。愛敬之心。如對芝蘭。亹亹不厭。日亦不足。又常於二臣之同侍也。諭之曰。予每欲使兩卿。相助爲理。共濟艱難。今此之來。苟不共天位治天職。更待何時。繾綣之恩。藹然於絲綸之間。倚毗之誠。洋溢於言意之表。有言則必從。有策則必用。設或不槪於聖心。亦必反覆而歸一。譬如會心朋友相講磨於私室之中者然。方且與之修舊典。正貢案。勸農桑。練士卒。所謂生聚敎養。皆已略成次第矣。是其精神之相感通。道義之相契合。謨猷之相磨礱。固有人不及知之妙。而若其筵席密勿之語。皆命左右史勿書。則後人雖不敢得以相象。而一堂魚水之深契。亦可以知矣。若言列聖朝崇奬之典。則顯廟癸丑。敎曰先朝恩禮眷待。夐出千古。蓋以兩臣之契遇於孝廟者。亦嘗親歷而深知。故當時之聖敎若是隆摯。而猗歟肅宗大王。特於丙申大處分之後。下備忘記曰。予惟琅城。有華陽書院。商山。有興巖書院。乃兩先正賜額書院也。揭額歲月已久。病裏筆畫尤拙。而必親書鏤板以下者。所以寓予尊敬之心也。仍手書院額及備忘記。雙揭於兩臣獨享之院。嗚呼。盛哉。環東土八域之內。名賢碩哲之院宇何恨。而獨於此兩臣之所享。必表章而竝揭。同致尊敬之意者。豈非以孝廟之際遇無間。兩臣之協贊惟同乎。玆於明先志正奸誣之餘。特有此竝尊之擧。聖人之意。誠不偶然矣。噫。歲甲一周。天運循環。今我聖上。繼述肅考之處分。明徽之亂逆已討。先正之庭享斯擧。則以聖繼聖。萬物咸覩。而獨於宋浚吉之躋享。有所闕然。則豈不有欠於述先王之志。尊斯文之德耶。且以先輩之論觀之。則宋時烈。撰其墓誌曰。孝廟臨御。延聘禮遇。夐出常規。由是感激。益思報效。自以尊周復雪爲己任。不顧國力之萎弱。吾勢之單寡。終始一心。如日星之昭。河漢之東。可質神明而無愧。噫。此實先正身親見之眞實模寫者也。考諸兩先正文集年譜。則自可昭然。臣等。豈敢誣乎。然則兩先正。眞是同功一體。一而二。二而一者也。以是臣而不得竝享於是君之廟庭。則寧有是理哉。蓋庭享之請。非今斯今。昔在二去庚申。故承旨臣李東溟。首陳宋浚吉庭享之疏。是則宋時烈在世時也。逮夫甲戌更化之後。以至今日章甫之疏。非止一再。而每輒竝擧而請之。則於此。亦足以大可見輿論之所在矣。至若先正臣文純公權尙夏之答文淸公臣金鎭圭書曰。二先生之於孝廟。一時遭逢。同爲同德之臣。則同配孝廟之庭。事理當然。其所稱二先生。卽指宋時烈宋浚吉也。曾在肅廟庚寅。故相臣文敬公鄭澔。以副學。疏請竝享之意。則肅廟以宗廟體重爲難。而未嘗有兩先正取捨之意。又文正公臣李縡行狀中。有曰。廟庭從享之規。只取一人則已。旣無定限。則何敢於同心同德之地。有所取捨耶云云。考諸先輩之定論。參以際會之昭合。則當此追配之日。何可捨一而取一乎。向者學儒畿儒之疏。誠不知先輩之定論。而有此單請之擧。則臣等。竊不勝慨歎之至也。嗚呼。惟此兩先正。同進同退。竝趾聯武。同受薪膽之托。同抱弓劍之恫。而同泣日暮途遠之批。則凡於尊奉之節。宜無異同。而惟我孝宗大王。左周右召。如股如肱。邇英吁咈。同寅共濟。而及乎閟宮昵配之地。單擧而捨一。則安知無在天之靈。愀然興想。惕然起感。爼豆蒸嘗之際。侐然有少一之歎哉。然則在殿下繼述之道。政宜竝尊其人。竝隆其禮。使得竝享於聖祖之廟。使天下後世。曉然知聖祖得兩賢。與共國之偉烈。兩賢遇聖朝。贊大業之弘功者。豈非繼先王之志事。而光先王之聖烈耶。不然而徒事持重。使百世之下。或疑其際遇之輕重判異。倚之差等顯殊。則寧不有違於聖祖當日之意。士林大同之論也耶。此臣等之所大懼也。臣等。生長於兩先正杖屨之鄕。平生尊慕。竊譬於河南兩夫子。而以兩先正當日際遇。不得竝享於聖祖爼豆之庭。則輿情之鬱抑。厥惟久矣。今承先正臣宋時烈配庭之成命。則其欽仰感服。自陪他人。而兩先正之際遇樹立。不可異同。士林之自來公議。不可沮遏。是以臣等。不避勞苦。相率裹足。齊籲所懷焉。伏願殿下。體聖祖契合之無間。察先正功德之均齊。念一國公議之不可終拂。諒先輩定論之不可終違。特降竝享之命。以愈光孝廟之休烈。以益新一代之瞻聆。實世道之大幸。斯文之大榮也。臣等無任云云。答曰。省疏具悉。兩先正之同心同德。予非不知。而只以文正公追配者。予亦有深加商量者也。爾等退修學業。